EkBass/fiwiki-20250220-pages-articles huggingface dataset:
Shelbourne FC

Shelbourne Football Club on jalkapalloseura Dublinin kaupungista. Seura pelaa vuonna 2018 Irlannin toiseksi korkeimmalla sarjatasolla Irlannin 1. divisioonassa. Shelbourne on voittanut 12 kertaa Irlannin mestaruuden. Viimeisin mestaruus on vuodelta 2006. FAI Cupin Shelbourne on voittanut seitsemän kertaa. Seura on perustettu vuonna 1895. ==Mestaruudet== * Irlannin mestaruus: ** 1925–26, 1928–29, 1930–31, 1943–44, 1946–47, 1952–53, 1961–62, 1991–92, 1999–2000, 2001–02, 2003, 2004, 2006, 2024 * FAI Cup ** 1938–39, 1959–60, 1962–63, 1992–93, 1995–96, 1996–97, 1999–2000 ==Lähteet== Luokka:Irlantilaiset jalkapalloseurat Luokka:Vuonna 1895 perustetut urheiluseurat Luokka:Dublinin urheilu
FK Metalurg Skopje

Fudbalski klub Metalurg Skopje () on skopjelainen jalkapalloseura. Metalurg on pelannut 2010–luvulla useasti Eurooppa-liigassa päästen parhaimmillaan kolmannelle karsintakierrokselle. Metalurg putosi kauden 2015–2016 jälkeen pois Pohjois-Makedonian pääsarjasta. ==Lähteet== m Luokka:Skopjen urheilu m
Johan Erik Stadigh

Johan Erik Stadigh (20. elokuuta 1832 Turku – 1. helmikuuta 1918 Turku) oli suomalainen juristi ja Turun hovioikeuden varapresidentti.Yrjö Kotivuori, Ylioppilasmatrikkeli 1640–1852: Johan Erik Stadigh. Verkkojulkaisu 2005. Luettu 17.7.2018. Stadighin vanhemmat olivat Turun kaupungin rahastonhoitaja Bror Erik Stadigh (1806–1834) ja Gustava Margareta Råberg. Hän kävi Turun yläalkeiskoulua ja Turun lukiota ja pääsi ylioppilaaksi 1851. Hän suoritti Helsingin yliopistossa tuomarintutkinnon 1854, oli auskultanttina Turun hovioikeudessa ja sai varatuomarin arvon 1857. Stadigh oli Turun hovioikeudessa ylimääräisenä notaarina 1855–1857, kanslistina 1857–1861, kirjaajana 1861–1862, ylimääräisenä viskaalina 1862–1863, notaarina 1863–1868, apujäsenenä 1867–1870, protonotaarina 1868–1869 ja sihteerinä 1869–1870. Hänestä tuli hovioikeuden asessori 1870, hovioikeudenneuvos 1878 ja varapresidentti 1895. Hänet erotettiin virasta ensimmäisen sortokauden aikana 1902 mutta hän pääsi palaamaan entiseen virkaansa 1907 jossa hän oli sitten eroonsa saakka 1908. Johan Erik Stadigh oli naimisissa vuodesta 1871 Emilia Henriette Wichmannin (k. 1920) kanssa. Heidän lapsiaan olivat Viipurin ruotsalaisen lyseon lehtori, filosofian tohtori Väinö Erik Elias Stadigh (1876–1944) ja asianajaja Paavo Yrjö Julius Stadigh (1879–1950). == Lähteet == == Aiheesta muualla == * Asevelvollisuuslain noudattamatta jättämisen takia eronneita tai erotettuja virkamiehiä, kuvakooste vuodelta 1903, Museovirasto, Historian kuvakokoelma (Finna) Luokka:Suomalaiset tuomarit Luokka:Vuonna 1832 syntyneet Luokka:Vuonna 1918 kuolleet
Väinö Stadigh

Väinö Erik Elias Stadigh (17. helmikuuta 1876 Turku – 14. syyskuuta 1944 Parainen) oli suomalainen filosofian tohtori ja lyseon lehtori ja rehtori.Ylioppilasmatrikkeli 1853–1899 Stadighin vanhemmat olivat Turun hovioikeuden varapresidentti Johan Erik Stadigh ja Emilia Henriette Wichmann. Hän pääsi ylioppilaaksi 1895 Turun ruotsalaisesta reaalilyseosta ja valmistui Helsingin yliopistosta filosofian kandidaatiksi 1899 sekä lisensiaatiksi ja tohtoriksi 1902. Stadigh oli Viipurin ruotsalaisen lyseon matematiikan, fysiikan ja kemian vanhempana lehtorina vuodesta 1915 alkaen ja toimi myös koulun rehtorina. Väinö Stadigh oli naimisissa 1909–1942 Valborg Krookin (k. 1942) kanssa. Hänet on haudattu Turun hautausmaalle. Väinö Stadighin hautakivi Turun hautausmaalla, Suomen Sukututkimusseura Hautakirjoituksia ja hautakuvia == Teoksia== Nimellä V. E. E. Stadigh: * Ein ueber Funktionen, die algebraische Differentialgleichungen befriedigen, und ueber die Eigenschaft der Funktion s keiner solchen Gleichung zu genügen, väitöskirja. Helsingfors 1902 Nimellä V. Stadigh: * Algebrallisten lausekkeiden piirtämisen mahdollisuudesta sekä kuution kahdistamisen ja kulman kolmio-jaon mahdottomuudesta teoksessa Hämeenlinnan lyseo. Kertomus lukuvuodesta 1905-1906. Hämeenlinna 1906 * Alkeisgeometristen piirtämistehtävien suorittamisesta yksinomaan harpilla teoksessa Tampereen klassillinen lyseo. Kertomus lukuvuodesta 1913-1914. Tampere 1914 * Alkeisgeometristen piirtämistehtävien suorittamisesta yksinomaan viivottimella teoksessa Tampereen klassillinen lyseo. Kertomus lukuvuodesta 1914-1915. Tampere 1915 == Suomennoksia == * Severin Johansson : Laskennon oppikirja ; suomensi V. Stadigh. Söderström, Helsinki 1917 == Lähteet == Luokka:Suomalaiset opettajat Luokka:Vuonna 1876 syntyneet Luokka:Vuonna 1944 kuolleet
Tuomari Nurmio ja Viides kolonna

Tuomari Nurmio ja Viides kolonna oli suomalainen musiikkiyhtye, joka toimi vuosina 1980–1981. Yhtyeen musiikillinen johtaja oli Tuomari Nurmio, joka sävelsi ja sanoitti lähes kaikki kappaleet yhtyeen vuonna 1980 julkaistulla ainoalla albumilla Maailmanpyörä palaa. == Kokoonpano == * Tuomari Nurmio – laulu, kitara * Ahti Marja-Aho – viulu, urut * Luumu Kaikkonen – kitara * Alf Forsman – rummut * Tema Lampinen – basso == Lähteet == * Luokka:Suomalaiset rockyhtyeet Luokka:Tuomari Nurmio
Tryparsamidi

Tryparsamidi (C8H11AsN2O4) on arsonihappoihin kuuluva orgaaninen yhdiste. Se sisältää hiilen ja arseenin välisen sidoksen eli kuuluu arseenin organometalliyhdisteisiin. Tryparsamidia on käytetty lääketieteessä unitaudin hoitoon, mutta sen käytöstä on luovuttu haittavaikutusten ja resistenttiyden ilmenemisen vuoksi. ==Käyttö== Tryparsamidia käytettiin yleensä sen natriumsuolana, joka on väritöntä ja veteen liukenevaa kiteistä ainetta. Se liukenee myös vähäisessä määrin etanoliin. Tryparsamidi pelkistyy elimistössä varsinaiseksi vaikuttavaksi yhdisteeksi. Yhdiste tehoaa Trypanosoma gambiense- alkueläimeen ja sitä käytettiin unitaudin hoitamiseen 1920- ja 1930-luvuilla. Yhdiste annettiin ruiskeena joko suoneen tai lihakseen. Tryparsamidi läpäisee veri-aivoesteen ja kävi sen vuoksi sairauden hoitoon myös silloin kuin alkueläimet olivat päässeet jo keskushermostoon. Loisiot alkoivat kehittää vastustuskykyä aineelle jo 1930-luvulla, minkä vuoksi sille alettiin etsiä korvaavia vaihtoehtoja.Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.7.2018 Tryparsamidin aiheuttamia haittavaikutuksia voivat olla vaikutukset silmän linssiin, mikä ilmenee näkökentän kaventumisena, huonovointisuus, kuumeilu, tinnitus ja allergiset reaktiot. Tryparsamidia valmistetaan arsaniilihapon ja klooriasetamidin välisellä reaktiolla natriumhydroksidin ja natriumkarbonaatin toimiessa emäksisinä katalyytteinä. ==Lähteet== Luokka:Alkueläinlääkkeet Luokka:Arseeniyhdisteet
SK Tavrija Simferopol

Sportyvnyi Klub Tavrija Simferopol on jalkapalloseura Simferopolin kaupungista. Simferopol pelaa kaudella 2021–2022 Ukrainan kolmanneksi korkeimmalla sarjatasolla Druha Lihassa. Simferopol on Ukrainan jalkapalloliigan ensimmäinen mestari vuodelta 1992. Seura on perustettu vuonna 1958. ==Lähteet== Luokka:Ukrainalaiset jalkapalloseurat Luokka:Simferopol Luokka:Vuonna 1958 perustetut urheiluseurat
SFC Desna Tšernihiv

SFC Desna Tšernihiv on jalkapalloseura Tšernihivin kaupungista. Seura pelaa kaudella 2018–2019 Ukrainan jalkapalloliiga, joka on maan jalkapalloilun korkein sarjataso. ==Lähteet== Luokka:Ukrainalaiset jalkapalloseurat Luokka:Tšernihiv Luokka:Vuonna 1960 perustetut urheiluseurat
FK Lviv

FK Lviv on jalkapalloseura Lvivin kaupungista. Seura pelaa kaudella 2018–2019 Ukrainan jalkapalloliigassa, joka on maan jalkapalloilun korkein sarjataso. ==Lähteet== Luokka:Lvivin urheilu Luokka:Ukrainalaiset jalkapalloseurat Luokka:Vuonna 2006 perustetut urheiluseurat
Ukrainan ykkösliiga

Ukrainan ykkösliiga () on Ukrainan miesten jalkapalloilun toiseksi korkein sarjataso. Kaudella 2018–2019 liigassa pelaa 16 joukkuetta. Liigan voittaja nousee suoraan Ukrainan jalkapalloliigaan ja toiseksi ja kolmanneksi sijoittuneet pääsevät Play-off-sarjaan. Sarjassa kaksi viimeistä joutuvat jatkokarsintaan. ==Lähteet== ykkösliiga
Youngblood

__NOTOC__ Youngblood on australialaisen pop rock -yhtye 5 Seconds of Summerin kolmas studioalbumi, jonka julkaisi Capitol Records 15. kesäkuuta 2018. Albumia edelsi kaksi singleä; "Want You Back" ja "Youngblood". Albumi eroaa tyyliltään paljon yhtyeen edellisistä pop punk -albumeista.Genius: Youngblood -tietosivu == Kappaleet == # # # # # # # # # # # # # == Arvostelut == * Rolling Stone: Brittany Spanos: Review: 5 Seconds of Summer Go Full-On Pop With ‘Youngblood’ Rolling Stone (14.6.2018) == Lähteet == Luokka:5 Seconds of Summerin albumit Luokka:Australialaiset popalbumit Luokka:Vuoden 2018 albumit
Citroën C3 Aircross

Citroën C3 Aircross on Citroënin vuodesta 2010 lähtien valmistama pieni crossover-tyyppinen automalli. == Citroën C3 Aircross I (2010–) == Ensimmäisen sukupolven C3 Aircross on crossover-versio tila-automalli C3 Picassosta, ja sitä myydään ainoastaan Etelä-Amerikan markkinoilla. Sen erot Picassoon ovat korkeampi maavara, koria suojaavat muoviosat ja varapyörä takaluukun kannessa. Vuoden 2015 lopulla suurimmat uudistukset kohdistuivat keulailmeeseen. Auton nimeksi tuli pelkkä Citroën Aircross. == Citroën C3 Aircross II (2017–) == Toisen sukupolven C3 Aircross ensiesiteltiin kesäkuussa 2017 Pariisissa. Se korvasi mallistossa C3 Picasson. Malli jakaa perusrakenteensa Opel Crosslandin kanssa. Keväällä 2018 esiteltiin Kiinan markkinoille C4 Aircross, joka on 12 senttimetriä normaalia C3 Aircrossia pidempi malliversio. Sitä ei tuoda lainkaan Eurooppaan. Vuoden 2017 Euro NCAP -kolaritestistä C3 Aircross sai tulokseksi täydet viisi tähteä. == Lähteet == == Aiheesta muualla == C3 Aircross Luokka:J-segmentin autot Luokka:2010-luvun autot Luokka:2020-luvun autot
Miks Twist

__NOTOC__ Miks Twist on rautalankayhtye Taivalkunta Beatin ensimmäinen studioalbumi. Se on myös ainoa levy, jossa soittaa yhtyeen alkuperäiskokoonpano. Laulaja Juha Pokkinen on säveltänyt tai sanoittanut osan kappaleista, mutta levyltä löytyy myös covereita. == Kappaleet == # # # # # # # # # # # # # # # == Kokoonpano == * Juha Pokkinen – laulu, komppikitara * Vesa Pokkinen – soolokitara * Mika Laitinen – rummut Luokka:Vuoden 2000 esikoisalbumit Luokka:Suomalaiset albumit
Äijähaara

Äijähaara tai manspreading (koostesana , "mies" + spreading, "levittäminen") on etenkin miesten tapa istua jalat hyvin leveässä haara-asennossa. Tämä on nähty ongelmaksi esimerkiksi julkisissa liikennevälineissä, koska se vie vieressä istuvalta jalkatilaa. Tapa saatetaan kokea myös naisvihamieliseksi liittyen ehkä siihen, että jotkut miehet ylläpitävät kyseistä asentoa nimenomaan naisen vieressä istuessaan.https://www.independent.co.uk/life- style/manspreading-scientific-explanation-revealed-men-behaviour-public- transport-etiquette-a7862771.html Äijähaarapuhetta on myös arvosteltu seksistiseksi hyökkäykseksi miehiä vastaan. Jalat yhdessä istuminen voi olla epäterveellistä ja erityisen hankalaa miehille. ==Sanan alkuperä== Sanaa on käytetty Twitterissä jo 2008, Urban Dictionary -nettislangisanakirjaan se lisättiin 2010. Vuonna 2013 Tumblrin ryhmässä Men Taking Up Too Much Space on the Train alettiin protestoida sitä vastaan. Sana yleistyi 2014, kun New Yorkin julkinen liikenne (Metropolitan Transportation Authority, MTA) alkoi kampanjoida jalat levällään istumista vastaan. MTA vältti kuitenkin sanan käyttöä välttyäkseen seksismisyytöksiltä.https://blog.oxforddictionaries.com/2015/09/04/manspreading- term-popularized-by-mta/ OxfordDictionaries.com lisäsi sanan sanakirjaansa 2015. ==Terveyshyödyt == Monilla miehillä on sellainen lonkan rakenne, että istuminen jalat levällään on heille luonnollisin asento. Istuvan miehen jalat yleensä leviävät, kun hän rentouttaa reisilihaksensa. Naisen taas on helpompi pitää polvia lähempänä toisiaan esimerkiksi leveämmän lantion vuoksi. Jotkut miehet kokevat lisäksi, että jalat yhdessä istuminen hautoo sukuelimiä. Jalat yhdessä istuminen saattaa lisäksi aiheuttaa selkä-, lonkka- ja polvikipua, nivelrikkoa ja verenpaineongelmia sekä miehille että naisille. == Muut hyödyt == Eräässä tutkimuksessa samasta miehestä otettu kuva kelpasi suositussa mobiilideittipalvelussa joka 29:nnelle naiselle, jos mies levitteli jalkojaan, käsiään ja torsoaan, ja joka 200:nnelle, jos ei levitellyt vaan oli kapeasti. ==Kritiikki== Termin käyttöä on kritisoitu seksistisenä. Feministi Cathy Young on arvostellut joukkoliikenteen järjestäjien "sotaa äijähaaraa vastaan" karikatyyriksi feminismistä, pikkuasioihin tarttumiseksi, miesten haukkumiseksi ja kaksoisstandardiksi. https://www.newsday.com/opinion/columnists/cathy-young/manspreading-but-women- hog-subway-space-too-cathy-young-1.9776186 Termille on kehitetty vastineeksi "shebagging", naisten tapa viedä tilaa kantamuksillaan ja laukuillaan, jotka asetetaan viereiselle istuimelle, jotta siihen ei istuisi kukaan muu. ==Katso myös== *Mansplaining == Lähteet == Luokka:Asennot Luokka:Maskuliinisuus Luokka:Seksismi
Kirkkonummen radalla

__NOTOC__ Kirkkonummen radalla on rautalankayhtye Taivalkunta Beatin toinen studioalbumi. == Kappaleet == # # # # # # # # # # # # # == Kokoonpano == * Juha Pokkinen – laulu, komppikitara * Vesa Pokkinen – soolokitara * Jani Kaunisto – basso * Mika Laitinen – rummut Luokka:Vuoden 2003 albumit Luokka:Suomalaiset rockalbumit
Eilo Eriksson

Eilo Arvi Kalevi Eriksson (31. tammikuuta 1921 Valkeakoski – 22. lokakuuta 1986 Vaasa) oli suomalainen diplomi-insinööri, joka toimi Vaasan ensimmäisenä kaupunginjohtajana vuosina 1979–1984. Eriksson valmistui diplomi-insinööriksi Teknillisen korkeakoulun rakennustekniikan ja tie- ja vesirakennustekniikan opintosuunnalta 1983. Uransa alussa hän työskenteli Aarne Ervin arkkitehtitoimistossa, Yhtyneet Paperitehtaat -yhtiössä ja Verner Jaatisen insinööritoimistossa. Vuonna 1954 hän aloitti Forssan kaupungininsinöörinä, kunnes siirtyi vuonna 1957 Kokkolan apulaiskaupunginjohtajana. Vuosina 1963–1967 Eriksson toimi Kaupunkiliiton toimistoinsinöörinä. Vaasan kaupungin palveluksessa Eilo Eriksson aloitti vuonna 1967 teknisenä kaupunginjohtajana ja toimi sitten vuodesta 1979 ensimmäisenä kaupunginjohtajana. Hän jäi eläkkeelle 1984. Eriksson oli jäsenenä muun muassa Vaasan kauppakamarin ja Suomen Satamaliiton hallituksessa. Puoluekannaltaan hän oli kokoomuslainen. ==Lähteet== Luokka:Vuonna 1921 syntyneet Luokka:Vuonna 1986 kuolleet Luokka:Suomalaiset insinöörit Luokka:Vaasan pormestarit ja kaupunginjohtajat
Tappakaa Carter

Tappakaa Carter voi tarkoittaa seuraavia: * Tappakaa Carter, vuoden 1971 elokuva * Tappakaa Carter, vuoden 2000 elokuva
Kehopositiivisuus

Kehopositiivisuus on yhteiskunnallinen liike, jonka tavoitteena on saada kaikenlaisille kehoille tasa-arvoisesti kunnioitusta ja oikeuksia. Kehopositiivisuuden avulla pyritään parantamaan marginalisoitujen ja syrjittyjen kehojen, kuten lihavien, vammaisten ja transihmisten, ihmisoikeuksia. Kehopositiivisuudessa on kyse ihmisen oikeudesta siihen, että hänen kehonsa saa kunnioitusta vaikka ei vastaisikaan kauneusihanteita. Siinä ei ole käsitteenä kyse painonhallinnasta, hyvinvoinnista tai fyysisestä terveydestä. Se ei ota kantaa siihen, millaiset elämäntavat ovat terveellisiä tai epäterveellisiä. Se ei myöskään liity itsensä rakastamiseen tai positiiviseen asenteeseen. Kehopositiivisuuden juuret ovat 1960-luvulla, jolloin yhdysvaltalaiset fat acceptance -liikkeen lihavuusaktivistit alkoivat korostaa yksilön koon ja hänen terveytensä olevan eri asioita. Lihavat ihmiset kokivat olevansa epätasa-arvoisia työllistymisessä ja terveydenhoitopalveluissa. He kiinnittivät myös huomiota siihen, että yleisesti käytetty painoindeksi perustui valkoisten miesten mittaamiseen, eikä se soveltunut muunrotuisille. Jotkut kehopositiivisuusaktivistit ovatkin sitä mieltä, että valkoisia kehoja arvostetaan enemmän kuin mustia kehoja. Nykyaikainen kehopositiivisuus ja siitä käytetty nimitys (engl. body positivity) saivat alkunsa 1990-luvulla, kun Yhdysvalloissa perustettiin The Body Positive -järjestö. Suuren yleisön tietoon kehopositiivisuus nousi 2010-luvulla. Sen aihetunniste #kehopositiivisuus on suosittu sosiaalisessa mediassa. Käsite on sosiaalisessa mediassa myös osittain kaupallistunut. == Arvostelu == 2010-luvun lopulla Suomessa ajatusmalli on alkanut saada osakseen arvostelua sallivasta suhtautumisestaan ylipainoon. Arvostelijoiden mielestä ylipaino on terveysriski, jota ei uskalleta ottaa puheeksi, koska jopa asiantuntijat pelkäävät loukkaavansa ihmisen oikeutta olla juuri sellainen kuin hän haluaa. Ravitsemusasiantuntija ja Suomen Lihavuustutkijat ry:n puheenjohtaja Patrik Borg pitää kehopositiivisuutta hyvänä asiana, mutta on huomauttanut, että jotkut haluavat ymmärtää ilmiön siten, että tyytyväisyyttä halutaan kokea siksi, että on ylipainoa. Näin ajattelevia kriitikoita tai sentyyppistä kehopositiivisuutta hän ei kannata. Suomalainen Miss Plus Size 2018 -voittaja Niina Kuhta arvosteli vuonna 2022 kehopositiivisuusliikettä siitä, että vääränlainen kehopositiivisuus ihannoi lihavuutta. ==Lähteet== Luokka:Yhteiskunnalliset liikkeet
Notkolan seisake

Notkolan seisake () oli rautatieliikennepaikka, joka sijaitsi rataosalla Haapamäki–Jyväskylä ratakilometrillä 305+631 tasoristeyksen vieressä. Seisake avattiin 15. maaliskuuta 1954. Matkustajaliikenne loppui 27. syyskuuta 1981 ja seisake lakkautettiin 23. toukokuuta 1982. Notkolassa oli odotuskoppi. == Lähteet == Luokka:Keski-Suomen lakkautetut rautatieliikennepaikat Luokka:Keuruun rautatieliikennepaikat
Blue (Agentsin albumi)

__NOTOC__ Blue on Agentsin & Vesa Haajan neljäs studioalbumi, joka julkaistiin 26. elokuuta 2016. Albumi debytoi Suomen virallisen listan kolmannella sijalla, ja pysyi listalla yhteensä viisi viikkoa. == Kappaleet == Kaikki kappaleet sovittanut Esa Pulliainen. # # # # # # # # # # # # == Kokoonpano == * Vesa Haaja – laulu, komppikitara * Esa Pulliainen – soolokitara * Kai Pulliainen – basso * Kepa Kettunen – rummut == Lähteet == Luokka:Agentsin albumit Luokka:Vuoden 2016 albumit
Sound on Sound

__NOTOC__ Sound on Sound on suomalaisen Agentsin & Vesa Haajan kolmas studioalbumi, joka julkaistiin 5. syyskuuta 2014. Albumi debytoi Suomen virallisen listan toisella sijalla, ja pysyi listalla yhteensä kuusi viikkoa. == Kappaleet == Kaikki kappaleet sovittanut Esa Pulliainen. # # # # # # # # # # # # == Kokoonpano == * Vesa Haaja – laulu, kitara * Esa Pulliainen – soolokitara * Kai Pulliainen – basso * Heikki Sandrén – rummut == Lähteet == Luokka:Vuoden 2014 albumit Luokka:Agentsin albumit
Seppo Huiku

Seppo Huiku (1956 – lokakuussa 2010) oli suomalainen päätoimittaja, yliopiston lehtori ja viestintäalan yrittäjä.Radio Moreeni 25.10.2010 : Seppo Huiku in memoriam Huiku valmistui yhteiskuntatieteiden maisteriksi Tampereen yliopistosta vuonna 1987. Hän toimitti 1980-luvun alussa opiskelijalehti Aviisia yhdessä Heikki Mäki-Kulmalan kanssa ja oli 1980-luvun lopulla kehittämässä yliopiston omaa radiota josta muodostui hänen päätoimittajana ollessaan Radio Moreeni. Vuodesta 1994 alkaen Huiku oli Lalli-lehden päätoimittajana viiden vuoden ajan kunnes palasi vuonna 2001 Tampereen yliopistoon lehtityön lehtoriksi. Hän oli sitten viisi vuotta Loimaan Lehden päätoimittajana kunnes ryhtyi yrittäjäksi perustaen Pertunkorven Viestintä- nimisen viestintäalan koulutusta ja lehtien kehitystehtäviä tarjonneen yrityksen. Huiku hoiti myös Pinsiössä sijainnutta kotitilaansa vanhempiensa jälkeen. Lallin päätoimittaja vaihtuu, Yle Uutiset 5.7.2001 == Lähteet == == Aiheesta muualla == * Seppo Huiku : Irak-luu maakuntalehtien hampaissa, Journalismikritiikin vuosikirja 1/2004 Luokka:Suomalaiset opettajat Luokka:Suomalaiset päätoimittajat Luokka:Vuonna 1956 syntyneet Luokka:Vuonna 2010 kuolleet
Benininlahti

Benininlahti on lahti Guineanlahden alueella Länsi-Afrikan rannikolla. Se on 300 kilometriä pitkä ja suurimmillaan 640 kilometriä leveä. Benin ja Benininlahti on molemmat nimetty Beninin kuningaskunnan mukaan. ==Historia== Historiallinen yhteys Atlantin orjakauppaan johti siihen, että alue tunnettiin Orjarannikkona. Kuten monissa muissakin alueissa Afrikassa, myös Benininlahdenkin alkuperäisväestön vaikutusvaltaiset kuningaskunnat turvautuivat orjakauppaan, joka laajentui huomattavasti eurooppalaisten saapuessa. 1640-luvun arvioiden mukaan Benin otti 1 200 orjaa vuodessa. ==Lähteet== Luokka:Atlantin valtameren lahdet Luokka:Guineanlahti
Naurulaiset

Naurulaiset ovat Naurun saarella asuva etninen ryhmä. Naurulaiset ovat sukua mikronesialaisille, melanesialaisille ja polynesialaisille. Naurulaisten alkuperää ei ole vielä täysin selvitetty. On mahdollista että he olivat merta kulkeneita tai haaksirikkoutuneita polynesialaisia ja melanesialaisia jotka ovat asettuneet saarelle. 1920-luvulla influenssa levisi Naurulla aiheuttaen monen naurulaisen kuoleman. Vuonna 1925 ensimmäiset tohtorit diagnosoivat ensimmäiset diabetestapaukset Naurulla. Nykyään iästä riippuen joka toinen tai kolmas naurulainen on diabeetikko. Luokka:Nauru Luokka:Oseanian etniset ryhmät
Oleksandr Hrušenko

Оleksandr Andrijovytš Hrušenko (;Склад національної збірної команди України на 2021 рік з кіокушин карате. Viitattu 24.6.2022. s. 18. elokuuta 1994) on ukrainalainen karateka. Hän voitti kaksi EM-pronssia Kyokushin-karatessa. ==Kilpaura== Hrušenko menestyi nuorten tasolla kotimaassaan voitettuaan aluksi toukokuussa 2007 kansainvälisen turnauksen Berdjanskissa. Sittemmin hän saavutti menestystä Ukrainan mestaruuskilpailuissa voitettuaan ensin pronssia 2008. Tämän jälkeen Hrušenko sijoittui kahden parhaan joukkoon vuosien 2009–2012. Hän voitti tuona aikana Ukrainan nuorten mestaruuden kolmesti ja oli hopealla kahdesti.Грушенко Александр Андреевич Viitattu 20.7.2018 Hrušenko saavutti EM-pronssia kotikisoissaan Ukrainassa 2013. Hän voitti pronssiottelussa Antonio Grigorescun.IKO European Championships Viitattu 17.7.2018 Hrušenko voitti toistamiseen EM-pronssia Saksassa järjestetyissä EM- kilpailuissa 2015. Hän voitti mitaliottelussa Florentin Chiripucin. Toukokuussa 2016 hän oli mukana Bulgarian EM-kilpailuissa, jossa Hrušenko kohtasi avauskierroksella Michał Kalmusin.Пули 30-го Чемпионата Европы 2016 по киокушинкай (IKO) superkarate.ru 20.5.2016 Viitattu 31.5.2023 ==Lähteet== Luokka:Ukrainalaiset karatekat Luokka:Kyokushinin harjoittajat Luokka:Vuonna 1994 syntyneet Luokka:Elävät henkilöt
Lentokoneteollisuus

Lentokoneteollisuus (myös ilmailuteollisuus) on teollisuuden ala, jonka tuotteita ovat lentokoneet, helikopterit ja näihin liittyvät työkalut ja järjestelmät. Suomen lentokoneteollisuus koki merkittävän takaiskun sotakorvauksien valmistuksen aikaan osaksi koska sotakorvaustuotteiden listalla ei ollut yhtään lentokonetehtaiden tuotteita. == Katso myös == * Lentokoneteollisuuden historia * Luettelo lentokonevalmistajista == Lähteet == == Aiheesta muualla == * Yle.fi
Republic Aviation

Republic Aviation oli yhdysvaltalainen lentokonevalmistaja, joka perustettiin vuonna 1931 nimellä Seversky Aircraft Company. Emoyhtiö Fairchild Corporation lakkautti Republicin vuonna 1987. Nimi muuttui vuonna 1939 Republiciksi, kun yhtiön johtokunta erotti Alexander de Severskyn kasvavien tappioiden johdosta. Fairchild Aircraft hankki yhtiön vuonna 1965, jolloin yhtiö lakkasi olemasta itsenäinen yhtiö. == Lentokoneet == *Seversky SEV-3 (1933) *Seversky P-35 (1935) *Seversky A8V (1935) *Seversky XP-41 (1939) *Republic P-43 Lancer (1940) *Republic P-44 Rocket (1941) *Republic P-47 Thunderbolt (1941) *Republic XP-69 (1943) *Republic XP-72 (1944) *Republic-Ford JB-2 (1944) *Republic F-84 Thunderjet (1946) *Republic XF-12 Rainbow (1946) *Republic RC-3 Seabee (1946) *Republic XF-91 Thunderceptor (1949) *Republic F-84F Thunderstreak (1950) *Republic XF-103 Thunderwarrior (1950s) *Republic RF-84F Thunderflash (1952) *Republic XF-84H Thunderscreech (1955) *Republic F-105 Thunderchief (1955) *Fairchild Republic A-10 Thunderbolt II (1972) *T-46 Fairchild T-46 Eaglet (1981) == Lähteet ==
Jerry Spring

Jerry Spring on belgialaisen sarjakuvataiteilija Jijén luoma villin lännen sarjakuva. Se alkoi ilmestyä vuonna 1954 Spirou-lehdessä ja seuraavasta vuodesta alkaen albumeina. Jijé piirsi yhtä postuumisti julkaistua lukuun ottamatta kaikki tarinat ja kirjoitti niistä noin puolet. Käsikirjoittajiin kuuluivat Maurice Rosy, René Goscinny, Jean Acquaviva, Jacques Lob, Daniel Dubois ja Philip. Yhdessä tarinassa kuvituksessa avusti Jean Giraud. Kaikkiaan tarinoita ilmestyi 22 albumin verran. Jerry Springiä julkaistiin suomeksi tarinat Kaksintaistelu ja Montanan villihevoset Ruudussa vuosina 1973–1974. Jean-Claude Mézières on luonnehtinut ranskalaisessa sarjakuvassa realismin shokiksi sitä hetkeä, kun Jijé alkoi tehdä Jerry Springiä. == Lähteet == Luokka:Belgialainen sarjakuva Luokka:Ranskalainen sarjakuva
Saruwagedin lento-onnettomuus 1945

Saruwagedin lento-onnettomuus 1945 tapahtui 27. maaliskuuta 1945, kun Yhdysvaltain armeijan ilmavoimien Douglas C-47A-90-DL Skytrain -kuljetuskone katosi matkalla Australian Townsvillestä Uuden-Guinean territorion Finschhafeniin. Sen oletetaan syöksyneen maahan jossakin päin Saruwaged- vuoristoa nykyisen Papua-Uuden-Guinean Moroben provinssissa. Koneessa oli 20 matkustajaa ja neljä miehistön jäsentä, joiden kaikkien oletetaan kuolleen onnettomuudessa. Onnettomuuskone lähti 16. maaliskuuta 1945 Mindorosta, Filippiineiltä kohti Sydneyä. Se kuljetti lomalle lähteviä sotilaita. 27. maaliskuuta kone oli paluumatkalla Mindoroon kyydissään lomalta palaajia. Se lähti Townsvillestä kello 20.21 kohti Uutta-Guineaa, mutta ei koskaan saapunut perille. Etsinnät alkoivat 29. maaliskuuta. Sekä Yhdysvaltain armeijan ilmavoimien että Australian kuninkaallisten ilmavoimien koneet etsivät kadonnutta konetta. Myös kaikki lentokentät Townsvillestä pohjoiseen tarkastettiin siltä varalta, että kone olisi tehnyt pakkolaskun. Koneesta ei kuitenkaan löytynyt jälkeäkään. Koneen arvellaan syöksyneen maahan Kamadarangin kylän takana olevalla vuorialueella. Tuloksettomien etsintöjen jälkeen kaikki koneessa olleet julistettiin kuolleeksi, ja heidän kuolinpäiväkseen on ilmoitettu koneen katoamispäivä, 27. maaliskuuta 1945. == Lähteet == Luokka:Kadonneet lentokoneet Luokka:Vuoden 1945 lento-onnettomuudet Luokka:Lento-onnettomuudet Papua-Uudessa-Guineassa
Luke Bryan

Thomas Luther ”Luke” Bryan (s. 17. heinäkuuta 1976 Leesburg, Georgia) on yhdysvaltalainen laulaja ja lauluntekijä. Luke Bryan opiskeli Georgia Southern Universityssä. Hän muutti Nashvilleen vuonna 2001. Hän kirjoitti lauluja ja esiintyi yhtyeensä kanssa. Hän pääsi Universal Music Group -yhtiöön (Capitol Records Nashville) vuonna 2004. Tammikuussa 2007 julkaistiin Bryanin ensimmäinen single ”All My Friends Say” ja kesällä 2007 ensimmäinen albumi I'll Stay Me. Billboard.com. Viitattu 17.07.2018 Luke Bryan yhdistää country- musiikkiin hip hopia, stadionrockia ja rhythm and bluesia. Neljä albumia on noussut Billboard 200 -listan kärkeen. Joitakin hänen kappaleitaan, kuten ”That’s My Kind of Night” ja ”Country Girl (Shake It For Me)”, on kritisoitu huonosta laadusta ja seksismistä. Billboardin kolumnisti Chuck Dauphin valitsi kappaleen ”Drink A Beer” Bryanin parhaaksi lokakuussa 2017. Forbes- talouslehden mukaan Bryan oli eniten ansaitseva country-muusikko vuonna 2018: ansiotulot olivat 52 miljoonaa dollaria. Ne koostuivat kiertuetuloista, osallistumisesta American Idol -televisio-ohjelman tuomaristoon ja Chevroletin kanssa tehdystä kannatussopimuksesta. == Diskografia == ===Studioalbumit=== * I'll Stay Me (2007) * Doin' My Thing (2009) * Tailgates & Tanlines (2011) * Crash My Party (2013) * Kill the Lights (2015) * What Makes You Country (2017) * Born Here, Live Here, Die Here (2020) == Lähteet == * rateyourmusic.com * udiscovermusic.com === Viitteet === Luokka:Vuonna 1976 syntyneet Luokka:Yhdysvaltalaiset countrymuusikot Luokka:Yhdysvaltalaiset lauluntekijät Luokka:Elävät henkilöt
Enga (maakunta)

Enga on maakunta Papua-Uudessa-Guinean ylänköalueella. Sen pääkaupunki on Wabag. Maakunnan pinta-ala on 11 704 neliökilometriä ja asukasluku 432 000 vuonna 2011. Enga sijaitsee maan vuoristoisessa osassa, sen korkeimmat kohdat ovat yli kahden kilometrin korkeudessa. Se poikkeaa muista Papua-Uuden-Guinean alueista siinä, että yhden kielen, engan, puhujat ovat siellä selvänä enemmistönä. == Lähteet == Luokka:Papua-Uuden-Guinean maakunnat
Simbu

Simbu eli Chimbu on maakunta Papua-Uuden-Guinean ylänköalueella. Sen pääkaupunki on Kundiawa. Maakunnan pinta-ala on 6 122 neliökilometriä ja asukasluku noin 376 500 (2011). Simbu sijaitsee maan vuoristoisessa osassa, ja maan korkein vuori Mount Wilhelm on maakunnan alueella. == Lähteet == Luokka:Papua-Uuden-Guinean maakunnat
Morobe

Morobe on maakunta Papua-Uudessa-Guineassa. Sen pääkaupunki on Lae. Maakunnan pinta-ala on 33 705 neliökilometriä ja asukasluku noin 675 000 vuonna 2011. Morobe sijaitsee Huoninlahden ympärillä. Huonin niemimaata peittää sankka sademetsä. Maakunnan edustalla on tuliperäisiä saaria. == Lähteet == == Aiheesta muualla == Luokka:Papua-Uuden-Guinean maakunnat
Corsair

Corsair voi tarkoittaa jotain seuraavista: * Corsair Gaming, elektroniikkayhtiö * Corsair International, lentoyhtiö * Corsair, vuoden 1931 elokuva * The Corsair, Lord Byronin runo * Corsairs: Conquest at Sea, videopeli. == Lentokoneita == * Vought F4U Corsair * Vought SBU Corsair * Vought O4U Corsair * LTV A-7 Corsair II * Vought O2U Corsair == Laivoja == *USS Corsair (SS-435), Yhdysvaltain laivaston sukellusvene. == Autoja == * Edsel Corsair * Ford Corsair (alun perin Ford Consul Corsair), vuosien 1963–1970 malli *Ford Corsair, vuosien 1989–1992 malli *Lincoln Corsair.
Chet Walker

Chester ”Chet” Walker (22. helmikuuta 1940 Bethlehem, Mississippi – 8. kesäkuuta 2024 Long Beach) oli yhdysvaltalainen koripalloilija. Tarkkana vapaaheittäjänä tunnettu Walker edusti NBA:ssa Syracuse Nationalsia / Philadelphia 76ersia ja Chicago Bullsia ollen 1960- ja 1970-luvuilla sarjan parhaimmistoa. Hän voitti NBA:n mestaruuden vuonna 1967 ja pelasi seitsemästi NBA:n tähdistöottelussa. Tulokaskaudellaan Walker valittiin NBA:n tulokkaiden tähdistöjoukkueeseen. Hänet on nimetty Basketball Hall of Fameen. == Elämä ja ura == Walker pelasi yliopistokoripalloa vuosina 1959–1962 Bradleyn yliopiston joukkueessa. Syracuse Nationals varasi Walkerin NBA:han 12. varausvuorolla vuoden 1962 varaustilaisuudessa. Hän edusti NBA-urallaan, vuosina 1962–1975, Nationalsia, myöhemmin Philadelphia 76ersia, ja Chicago Bullsia. Walker on NBA:n historian tarkimpia vapaaheittäjiä ja oli vapaaheitoissa sarjan tarkin kaudella 1970–1971. Hän voitti 76ersissä NBA:n mestaruuden vuonna 1967, ja hänet valittiin NBA:n tähdistöotteluun seitsemän kertaa. Tulokaskaudellaan Walker valittiin NBA:n tulokkaiden tähdistöjoukkueeseen.Basketball- Reference.comBasketball Hall of Fame Vuonna 2012 Walker nimettiin Basketball Hall of Fameenhttps://www.nba.com/bulls/history/chet-jet-joins-basketball- greats-hall-fame.html. == Lähteet == * Chet Walker Stats Basketball- Reference.com * Profiili Basketball Hall of Fame * Profiili NBA === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1940 syntyneet Luokka:Vuonna 2024 kuolleet
Bray Wanderers AFC

Bray Wanderers Association Football Club on jalkapalloseura Brayn kylästä. Seura pelaa vuonna 2018 League of Ireland Premier Divisionissa, joka on Irlannin pääsarja. Seuran historia alkaa vuonna 1922, jolloin perustettiin Bray Wanderers, jonka toiminta keskittyi gaelilaiseen jalkapalloon. Itse seura on perustettu vuonna 1942. Bray Wanderers saavutti ensimmäisen suuremman voittonsa vuonna 1990, kun se voitti FAI Cupin. Seura uusi voittonsa vuonna 1999. ==Lähteet== Luokka:Irlantilaiset jalkapalloseurat Luokka:Vuonna 1942 perustetut urheiluseurat
Galway United FC

Galway United Football Club () on jalkapalloseura Galwayn kaupungista. Seura pelaa vuonna 2018 Irlannin 1. divisioonassa, joka on Irlannin jalkapalloilun toiseksi korkein sarjataso. Seura on voittanut FAI Cupin vuonna 1991. Seura on perustettu vuonna 1937 nimellä Galway Rovers. 2010–luvulla seura kärsi taloudellisista ongelmista. ==Lähteet== Luokka:Irlantilaiset jalkapalloseurat
Waterford FC

Waterford Football Club on jalkapalloseura Waterfordin kaupungista. Seura pelaa vuonna 2018 League of Ireland Premier Divisionissa, joka on Irlannin pääsarja. Seura on voittanut kuudesti Irlannin mestaruuden. Mestaruudet ovat kausilta 1965–66, 1967–68 , 1968–69, 1969–70, 1971–72 ja 1972–73. FAI Cupin se on voittanut 1937 ja 1980. ==Lähteet== Luokka:Irlantilaiset jalkapalloseurat
FAI Cup

Football Association of Ireland Senior Challenge Cup eli FAI Cup on Irlannin miesten jalkapalloilun cupturnaus. Turnauksessa pelaa 40 joukkuetta. Vuonna 2018 turnaus järjestettiin siten, että 12 joukkuetta osallistui esikarsintakierrokselle. Ensimmäiselle kierrokselle osallistuu 32 joukkuetta. Menestynein seura on Shamrock Rovers FC, joka on voittanut mestaruuden 24 kertaa. ==Mestarit== * 1922 St James's Gate * 1923 Alton United * 1924 Alton United * 1925 Shamrock Rovers * 1926 Fordsons * 1927 Drumcondra * 1928 Bohemians * 1929 Shamrock Rovers * 1930 Shamrock Rovers * 1931 Shamrock Rovers * 1932 Shamrock Rovers * 1933 Shamrock Rovers * 1934 Cork * 1935 Bohemians * 1936 Shamrock Rovers * 1937 Waterford * 1938 St James's Gate * 1939 Shelbourne * 1940 Shamrock Rovers * 1941 Cork United * 1942 Dundalk * 1943 Drumcondra * 1944 Shamrock Rovers * 1945 Shamrock Rovers * 1946 Drumcondra * 1947 Cork United * 1948 Shamrock Rovers * 1949 Dundalk * 1950 Transport * 1951 Cork Athletic * 1952 Dundalk * 1953 Cork Athletic * 1954 Drumcondra * 1955 Shamrock Rovers * 1956 Shamrock Rovers * 1957 Drumcondra * 1958 Dundalk * 1959 St Patrick's Athletic * 1960 Shelbourne * 1961 St Patrick's Athletic * 1962 Shamrock Rovers * 1963 Shelbourne * 1964 Shamrock Rovers * 1965 Shamrock Rovers * 1966 Shamrock Rovers * 1967 Shamrock Rovers * 1968 Shamrock Rovers * 1969 Shamrock Rovers * 1970 Bohemians * 1971 Limerick * 1972 Cork Hibernians * 1973 Cork Hibernians * 1974 Finn Harps * 1975 Home Farm * 1976 Bohemians * 1977 Dundalk * 1978 Shamrock Rovers * 1979 Dundalk * 1980 Waterford * 1981 Dundalk * 1982 Limerick United * 1983 Sligo Rovers * 1984 UCD * 1985 Shamrock Rovers * 1986 Shamrock Rovers * 1987 Shamrock Rovers * 1988 Dundalk * 1989 Derry City * 1990 Bray Wanderers * 1991 Galway United * 1992 Bohemians * 1993 Shelbourne * 1994 Sligo Rovers * 1995 Derry City * 1996 Shelbourne * 1997 Shelbourne * 1998 Cork City * 1999 Bray Wanderers * 2000 Shelbourne * 2001 Bohemians * 2002 Dundalk * 2003 Derry City * 2003 Longford Town * 2004 Longford Town * 2005 Drogheda United * 2006 Derry City * 2007 Cork City * 2008 Bohemians * 2009 Sporting Fingal * 2010 Sligo Rovers * 2011 Sligo Rovers * 2012 Derry City * 2013 Sligo Rovers * 2014 St Patrick's Athletic * 2015 Dundalk * 2016 Cork City * 2017 Cork City ==Lähteet== Luokka:Irlannin jalkapallokilpailut Luokka:Kansalliset jalkapallocupit
Archie Cash

Archie Cash on belgialaisen käsikirjoittaja Jean-Marie Brouyèren ja piirtäjä Malikin (William Tai) luoma toimintasarjakuva. Sarja alkoi ilmestyä vuonna 1971 Spiroussa ja kahta vuotta myöhemmin Dupuisin kustantamina albumeina. Albumeja ilmestyi vuoteen 1988 mennessä yhteensä viisitoista. Niistä kahta Brouyère ei kirjoittanut vaan hänen sijastaan Terence (Thierry Martens) vuonna 1983 ja Smit le Bénédict seuraavana vuonna. Suomeksi julkaistiin Ruudussa Kauhujen herra vuonna 1974 ja Zombien karnevaalit vuonna 1975. Archie Cashin hahmon esikuvana oli käytetty Charles Bronsonia. == Lähteet == Luokka:Belgialainen sarjakuva
Irlannin 1. divisioona

Irlannin 1. divisioona on Irlannin miesten jalkapalloilun toiseksi korkein sarjataso. Vuonna 2021 sarjassa pelaa 10 joukkuetta. Näistä voittaja nousee suoraan pääsarjaan League of Ireland Premier Divisioniin. Sarjassa kolmanneksi ja neljänneksi sijoittuneet pelaavat otteluparin, jonka voittaja kohtaa sarjassa toiseksi sijoittuneen uudessa otteluparissa. Tämän otteluparin voittaja pelaa pääsarjassa toiseksi viimeiseksi sijoittunutta vastaan pudotuskarsinnat. ==Joukkueet kaudella 2021== * Athlone Town *Bray Wanderers AFC * Cabinteely * Cobh Ramblers *Cork City FC * Galway United * Shelbourne *Treaty United * UCD * Wexford FC ==Lähteet== Luokka:Irlannin jalkapallosarjat
SEY

SEY voi tarkoittaa seuraavia: * Seychellit, KOK:n ja FIFAn maatunnus SEY * SEY Suomen Eläinsuojeluyhdistysten liitto
TGA

TGA voi tarkoittaa seuraavia: * TGA, kuvatiedostomuoto * TGA, termogravimetria, eräs kemiallisen analysin muoto * TGA, Kansainvälisen olympiakomitean käyttämä Tongan maakoodi * TGA, Air Togon ICAO-tunnus.
Kaarlo Huotari

Kaarlo Huotari (14. tammikuuta 1858 Sotkamo – 16. maaliskuuta 1931 Sortavala) oli suomalainen pappi, opettaja ja suomentaja.Ylioppilasmatrikkeli 1853–1899Huotari, Kaarlo. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 18.7.2018) Huotarin vanhemmat olivat torppari Kaarlo Huotari ja Anna Liisa Parviainen. Hän pääsi ylioppilaaksi Oulun lyseosta 1877 ja suoritti Helsingin yliopistossa teologian erotutkinnon 1881 sekä pastoraalitutkinnon 1884. Huotari vihittiin papiksi 1881. Huotari oli kirkkoherran apulaisena Sotkamossa 1881–1882 ja Liperissä 1882–1883, kappalaisena Oulunsalossa 1885–1891 ja sitten Amerikassa pappina ja Suomi-opiston opettajana Hancockissa Michiganissa 1891–1903. Viimeksi hän oli vankilasaarnaajana Lappeenrannassa 1904–1925 ja toimi samalla myös Lappeenrannan-Lappeen kirkkoherran apulaisena ja vt. kappalaisena. Kaarlo Huotari oli naimisissa 1885–1900 Hilda Sofia Nordqvistin (1860–1900) kanssa ja vuodesta 1901 kansakoulunopettaja Olga Ingeborg Suorsan (s. 1864) kanssa. == Teoksia == * Huuto taivaasta : enkeli-ilmestys tapahtunut Juho Pelliselle. Öflund & Pettersson, Helsinki 1919 == Suomennoksia == * Edouard Marcet : Matka Australian sydänmaalle ; ranskankielestä tekemän ruotsinnoksen suom. Kaarlo Huotari. O. W. Backman, Kuopio 1894 (Teos digitaalisessa muodossa Doriassa) * Lapsenusko ja lapsenrakkaus : hannoverilainen kyläkertomus ; saksankielestä Kaarlo Huotarin tekemä suomennos. Suomalainen kirjakauppa, Hancock, Michigan 1896 == Lähteet == Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomentajat Luokka:Vuonna 1858 syntyneet Luokka:Vuonna 1931 kuolleet
Etyylisyanoasetaatti

Etyylisyanoasetaatti (C5H7NO2) on estereihin ja nitriileihin kuuluva orgaaninen yhdiste. Yhdistettä käytetään muun muassa liimojen ja muiden orgaanisten yhdisteiden valmistamiseen. ==Ominaisuudet== Huoneenlämpötilassa etyylisyanoasetaatti on väritöntä nestettä. Yhdisteellä on makeahko ja imellyttävä tuoksu. Etyyliasyanoasetaatti ei liukene veteen, mutta liukenee moniin orgaanisiin liuottimiin esimerkiksi etanoliin ja dietyylieetteriin. Etyylisyanoasetaatti sisältää useita helposti reagoivia funktionaalisia ryhmiä kuten esteriryhmän, syanoryhmän ja näiden ryhmien elektroneja puoleensa vetävän vaikutuksen vuoksi niin kutsutun happaman vetyatomin.Fillmore Freeman: Ethyl Cyanoacetate, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 18.7.2018. ==Valmistus ja käyttö== Etyylisyanoasetaattia voidaan valmistaa esteröimällä syanoetikkahappoa etanolin kanssa happaman katalyytin läsnä ollessa. Muita tapoja ovat etyyliklooriasetaatin ja natriumsyanidin välinen reaktio tai syanoetikkahapon ja trietyylioksoniumtetrafluoriboraatin välinen reaktio. Etyylisyanoasetaatista valmistetaan pikaliimoissa käytettävää etyylisyanoakrylaattia. Lisäksi siitä valmistetaan muun muassa barbituraatteja, väriaineita sekä fiproniiliä ja muita maatalouskemikaaleja.Peter Pollak & Gérard Romeder: Malonic Acid and Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 18.7.2018Harald Strittmatter, Stefan Hildbrand & Peter Pollak: Malonic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2007. Viitattu 18.7.2018 ==Lähteet== Luokka:Esterit Luokka:Nitriilit
Pulan amfiteatteri

thumb|Amfiteatteri sisältä. Pulan amfiteatteri on amfiteatteri Pulan kaupungissa Kroatiassa. Antiikin Rooman aikaiset pylväsjärjestelmät ovat hyvin säilyneet. Amfiteatterissa järjestetään konsertteja ja vuotuiset Pulan elokuvajuhlat. Luokka:Amfiteatterit Luokka:Kroatian rakennukset ja rakennelmat
Manusin lento-onnettomuus 1945

Manusin lento-onnettomuus 1945 tapahtui 5. toukokuuta 1945, kun Yhdysvaltain armeijan ilmavoimien Douglas C-54E-1-DO Skymaster -kuljetuskone törmäsi maastoon Manusin saarella Uuden-Guinean territoriossa (nykyisin osa Papua- Uutta-Guineaa). Kone lähti Lorengausta kohti Indonesian Biakia, mutta ei lentoonlähdön jälkeen kääntynyt väistääkseen nousevaa maastoa. Se törmäsi jyrkänteeseen noin 150 metrin korkeudella. Koneessa oli 15 matkustajaa ja kuusi miehistön jäsentä, ja kaikki kuolivat onnettomuudessa. Onnettomuuden jälkeen miehistö ja matkustajat julistettiin kuolleeksi, ja ruumiiden löytymisen jälkeen ne haudattiin Manusin saarelle. Sodan jälkeen ruumiit kaivettiin ylös ja kuljetettiin Filippiineille ja Yhdysvaltoihin. Neljä koneessa ollutta on haudattu Manilaan, loput tiettävästi Yhdysvaltoihin. Onnettomuuden syyksi epäiltiin sitä, että laskusiivekkeet olisi nostettu liian pian lentoonlähdön jälkeen. == Lähteet == Luokka:Vuoden 1945 lento- onnettomuudet Luokka:Lento-onnettomuudet Papua-Uudessa-Guineassa
Yhdysvaltain kauppakomissio

Yhdysvaltain kauppakomissio (, lyh. FTC) on Yhdysvaltain valtion virasto, joka on perustettu 1914 Federal Trade Commission Act -lailla. Sen tehtävä on kuluttajansuoja ja kilpailua haittaavien esteiden, kuten monopolien estäminen. FTC:n edeltäjä oli Theodore Rooseveltin aikana vuonna 1903 perustettu Bureau of Corporations.https://www.ftc.gov/about-ftc/our-history Federal Trade Commission Act oli osa Woodrow Wilsonin taistelua trusteja vastaan. ==Lähteet== kauppakomissio Luokka:Kuluttajansuoja
Francesco Tullio Altan

Francesco Tullio Altan (s. 30. syyskuuta 1942 Treviso) on italialainen sarjakuvataiteilija ja pilapiirtäjä. Altan opiskeli Venetsian yliopistossa arkkitehtuuria mutta keskeytti opinnot ja siirtyi tv-työhön. Vuonna 1970 Altan muutti Rio de Janeiroon, missä julkaisi paikallisessa lehdessä lapsille suunnattuja sarjakuvia. Altan palasi Italiaan vuonna 1975. Sarjakuvalehti Linus oli edellisenä vuonna alkanut julkaista hänen Trino-sarjakuvaansa tehtäväänsä valmistautumattomasta jumalasta, jonka on tarkoitus luoda maailma. Altanin tunnetuimpia lapsille suunnattuja hahmoja on Pimpa, koiranpentu, jota Corriere dei Piccoli alkoi julkaista vuonna 1975. Siitä on tehty myös animaatiosarja, jota Italian yleisradioyhtiö on esittänyt. AIkuisille suunnattuja Altanin hahmoja ovat kommunisti tehdastyöläinen Ciccone sekä historiallisia henkilöitä kuten Kolumbusta, Franciscus Assisisilaista sekä Casanovaa parodioivat hahmot sekä Ada, jonka seikkailuista on sovitettu myös elokuva. Altanin aikuisille suunnatut sarjakuvat ja pilapiirrokset ovat tyyliltään satiirisia ja teemoiltaan yhteiskunnallisia. Altanin isä oli kulttuuriantropologi Carlo Tullio Altan. Altania on suomeksi julkaistu Tapiirissa vuosina 1984–1990 Ada-seikkailut Ada viidakossa ja Macao ja Friz Melone sekä lyhyet tarinat Milanon metro, Unohtumaton päivä ja Maracaibo. Ada viidakossa -albumi julkaistiin uutena suomennoksena vuonna 2018. == Lähteet == Luokka:Italialaiset sarjakuvantekijät Luokka:Vuonna 1942 syntyneet Luokka:Elävät henkilöt
Wilkes

Wilkes voi tarkoittaa seuraavia: == Sukunimenä == * Charles Wilkes (1798–1877), yhdysvaltalainen merivoimien upseeri ja tutkimusmatkailija * Donna Wilkes (s. 1959), yhdysvaltalainen näyttelijä * Faas Wilkes (1923–2006), alankomaalainen jalkapalloilija * Jamaal Wilkes (s. 1953), yhdysvaltalainen koripalloilija * John Wilkes (1725–1797), englantilainen lehtimies ja liberaali poliitikko * Maurice V. Wilkes (1913–2010), brittiläinen tietojenkäsittelytieteilijä * Rodney Wilkes (1925–2014), trinidadtobagolainen painonnostaja ja olympiamitalisti. == Kuvitteellisia henkilöitä == * Annie Wilkes, Stephen Kingin romaanissa Piina ja siihen perustuvassa samannimisessä elokuvassa * Kuolonsyöjä Harry Potter romaaneissa == Muita merkityksiä == * USS Wilkes, useita aluksia.
Suomen II armeijakunta (jatkosota)

Suomen II armeijakunta oli jatkosodassa Suomen maavoimien sotatoimiyhtymä, joka perustettiin Itä-Karjalan valtaamiseksi lokakuussa 1941. Armeijakunnan komentajana toimi kenraalimajuri Taavetti Laatikainen. == Perustaminen == Suomen joukkojen ylipäällikkö Mannerheim tahtoi perustaa syyskuussa 1941 uuden armeijakunnan Itä-Karjalaan. 7. lokakuuta annetun perustamiskäskyn mukaan armeijakunnan joukoiksi asetettiin 4. divisioona, 8. divisioona, ryhmä Oinonen ja prikaati Kuussaari. Komentajaksi määrättiin kenraalimajuri Taavetti Laatikainen ja esikuntapäälliköksi eversti Yrjö Takkula. Armeijakunta saavutti toimintavalmiuden 14. lokakuuta.Rautala 2002, s. 137 Armeijakunnan piti käskyn mukaan ottaa rintamavastuu ryhmä Oinosen ja prikaati Kuussaaren vastuulla olleista kaistoista sekä jatkaa välittömästi hyökkäystä, jonka painopisteenä oli Juustjärven alue ja suunnaksi Karhumäki. == Historia == Armeijakunta hyökkäsi Juustjärveä kohden kahdesta suunnasta, joista vastasivat 4. divisioona ja prikaati Kuussaari. Kylä saatiin vallattua 19. lokakuuta, minkä jälkeen hyökkäystä jatkettiin seuraavana päivänä kohti viidentoista kilometrin päässä olevaa Mäntyselkää.Rautala 2002, s. 137–138. == Lakkauttaminen == Armeijakunnasta muodostettiin 1. maaliskuuta 1942 Maaselän ryhmä. == Lähteet == * === Viitteet === 02
Johan Högstrand

Johan Högstrand (s. 11. maaliskuuta 1992) on ruotsalainen suunnistaja. Ruotsin kansallisissa mestaruuskilpailuissa Högstrand on savuttanut yösuunnistuksen SM-hopeaa 2014 http://www.svenskorientering.se/Grenar/Orientering/Landslaget/faktaelitlopare/johanhogstrand ja neljä juniorien SM-pronssia. Hän edustaa IFK Göteborg Orienteringia, jonka joukkueessa on voittanut Tiomilan 2015 ja Jukolan viestin 2017 http://results.jukola.com/tulokset/fi/j2017_ju/ju/lopputulokset/ ==Lähteet== Luokka:Ruotsalaiset suunnistajat Luokka:Vuonna 1992 syntyneet Luokka:Elävät henkilöt
Gulf (Papua-Uusi-Guinea)

Gulf on maakunta Papua-Uudessa-Guineassa. Sen pääkaupunki on Kerema. Maakunnan pinta-ala on 34 472 neliökilometriä ja asukasluku noin 158 000 vuonna 2011. Gulf sijaitsee maan eteläosassa. Siellä on vuoristoja, jokien suistoalueita ja laajoja tulvatasankoja. Suistoalueen asukkaat rakentavat talonsa rantapenkereille korkeiden paalujen varaan. Jokien muuttaessa kulkuaan koko kylää siirretään. Perinteisen kylän keskuspaikka on pitkätalo, joka toimii varastona ja miesten asuintilana. Naisilla on yksityisiä omia majojaan sivummalla. == Lähteet == Luokka:Papua-Uuden-Guinean maakunnat
Espadarte (1880)

Espadarte oli Portugalin laivaston vuonna 1880 vesillelaskettu torpedovene, joka oli samalla tyyppinsä ensimmäinen laivastossa. == Valmistus == Alus tilattiin Yarrowilta. Alus laskettiin vesille 1880.Gardiner, Robert s. 379 == Palvelus == Alus nimettiin uudelleen Número 1:ksi. Alus poistettiin alusluettelosta 1918Gardiner, Robert 1906-1922 s. 372. == Lähteet == * * === Viitteet === Luokka:Portugalin laivaston torpedoveneet Luokka:Yarrow’n valmistamat alukset
Timothy Snyder

Timothy Snyder (s. 18. elokuuta 1969) on yhdysvaltalainen historioitsija ja kirjailija. Hän on professori Yalen yliopistossa. The New York Times listasi hänen kirjansa On Tyranny: Twenty Lessons from the Twentieth Century (2017) bestselleriksi. Ruotsin uutiset siteerasi kirjaa Nelson Mandelan 100-vuotispäivän kunniaksi seuraavasti:Nelson Mandela 100 år – så kan vi hedra hans minne. Swedish TV News 18 July 2018. # Kaikkien on tärkeää äänestää. Jokainen ääni voi olla ratkaiseva. # Älä huuda ”vahvan johtajan” perään: Voi olla itsestään selvää, etteivät ruotsalaiset halua vahvaa ruotsalaista Trumpia tai ruotsalaista Putinia, mutta puolueiden monopoleista on esimerkkejä Euroopassa: Puola ja Unkari. Monipuoluejärjestelmä on parempi. # Kieltäydy itsesensuurista: Kun paine sananvapautta ja journalismia kohtaan vahvistuu, lehdistö saattaa rajoittaa itse sananvapautta ja kritiikkiä. Jos valtio kieltää historian analyysin tai karikatyyrit kielletään, ollaan liian pitkällä. # Rajoita aseiden leviämistä ja käyttöä: Valtio ei vahvistu aseiden leviämisestä. # Kuuntele vaarallisia sanoja: Kun poliitikot puhuvat ”tilapäisistä laista” tai ”poikkeuksista”. Poikkeuksia käytetään aina vastustajia vastaan. Mitkä organisaatiot tulisi kieltää? Lopuksi: Poliittinen väkivalta tulisi aina kieltää. Nelson Mandela uskoi demokratiaan kaikille. ==Suomennetut teokset== * * * * * == Lähteet == == Aiheesta muualla == Luokka:Yhdysvaltalaiset historioitsijat Luokka:Yhdysvaltalaiset kirjailijat Luokka:Yhdysvaltalaiset professorit Luokka:Yalen yliopiston professorit Luokka:Vuonna 1969 syntyneet Luokka:Elävät henkilöt